***Irinyi János Református Oktatási Központ –***

***Óvoda, Általános Iskola, Technikum,***

***Szakgimnázium és Diákotthon***

 3700 Kazincbarcika, Lini István tér 1-2. E-mail: titkar@irinyi-ref.hu

 Tel: (06-48) 311-422; Fax: (06-48) 311-763

**TANÉVKEZDÉSI TÁJÉKOZTATÓ**

**2020/2021. TANÉV**

***Kedves 9. Évfolyamos Diákunk!***

***Szeretnénk Veled néhány információt megosztani, mielőtt elkezded az Irinyis diákéveidet!***

1. **Tankönyvosztás/tanévkezdési ügyintézés**

Minden leendő 9. évfolyamos tanuló ingyen kapja a tankönyveket, melyeket – tartós tankönyvek lévén – a tanév végén vissza kell adniuk az iskola könyvtárába, kivételt képeznek ez alól a munkafüzetek és a munkatankönyvek. A tanulók osztályonként, előzetes beosztás alapján vehetik át a tankönyvcsomagot

**2020. augusztus 25-én, kedden**, a **diákotthon K-12-es** termében:

|  |  |
| --- | --- |
| **9.NY** - Gazdálkodás és menedzsment ágazat (nyelvi előkészítő) | **8:00-9:00** |
| **9.B** - Elektronika és elektrotechnika ágazat | **9:00-10:00** |
| **9.C** - Informatika és távközlés ágazat | **10:00-11:00** |
| **9.E** - Vegyipari ágazat | **11:00-12:00** |
| **9.F** - Pedagógia ágazat | **12:00-13:00** |

A tankönyvvel kapcsolatos kérdéseitekkel Gáldi Imre Zoltánnéhoz, iskolánk tankönyvfelelőshez fordulhattok az alábbi e-mail címen: galdinora@irinyi-ref.hu

1. 9.NY oszt.:orvosi alkalmassági vizsgálat: 2020. augusztus 26. (A részletes beosztás a honlapon!)
2. **IRIS NAP (Irinyi ismerkedési nap):**

Szeretettel várunk **2020. augusztus 28-án, pénteken reggel 9 órára** az iskola belső udvarára!

Ezen a napon kerül megrendezésre az iskolánkat és a várost megismertető játékos vetélkedő, amelyet a leendő 9. osztályok között bonyolítunk. Kérjük, hogy sportos öltözetben jelenj meg, és számíts arra, hogy a vetélkedőt egy közös ebéd zárja. A rendezvény kb. 15 óráig tart. (A diákigazolványok kiosztása is ezen a napon történik!)

1. **A tanévnyitó időpontja: 2020. szeptember 1. kedd, 7:45 óra**, **helye:** előreláthatólag az udvar, rossz idő esetén a Városi Sportcsarnok! Gyülekező: 7:30-kor a Diákotthon aulájában.

**Megjelenés ünnepi öltözetben!**

***Ünnepi öltözet (a Házirendből):***

* Az iskolában, valamint az iskolán kívül megtartott ünnepségeken, rendezvényeken a tanuló – az előzetes tájékoztatás alapján – köteles ünnepi öltözetben megjelenni.
* *lányoknak*: az intézmény nevével díszített kék sál (ennek megvásárlására aug. 25-én kerül sor), fehér ingnyakú blúz, sötét színű szoknya, vagy nadrág, ehhez illő sötét színű alkalmi cipő,
* *fiúknak*: az intézmény nevével díszített kék nyakkendő (ennek megvásárlására aug. 25-én kerül sor), fehér ing, sötét tónusú öltöny, ehhez illő sötét színű alkalmi cipő.

Kérjük, hogy a tanévnyitó ünnepélyen viseld az Irinyis nyakkendődet/sáladat!

1. **Diáknaptár (irinyis ellenőrző könyv):** segítségével tájékozódhatsz az intézményről, éves feladatokról, programokról, ebben kérjük a mulasztásokat is igazolni. A Diáknaptár ára *550,- Ft/db*, melyet szeptember első hetében kapsz meg.
2. **„Szőlőszem” tábor:** **2020. szeptember 24-25.** A 9. évfolyam ismerkedő tábora. Helyszín: Boróka tábor (Nagyvisnyó). Mellékeltünk egy tábori tájékoztatót.
3. **Testnevelés felszerelés:** *melegítő, tornacipő, fehér pamut zokni*

*lányoknak: tiszta fehér póló (2 db), fekete térdig érő biciklisnadrág*

*fiúknak: fehér atlétatrikó, kék tornanadrág*

1. **Az iskola nyitva tartása, az ügyintézés időpontjai:**
* Az iskola tanév közbeni nyitvatartási ideje hétfőtől – péntekig: 6.00 – 21.00.
* Az iskolában a tanulók és szüleik a hivatalos ügyeiket hétfő-csütörtök 8.00 – 15.00-ig, péntek 8.00 – 14.00-ig intézhetik
* Tanítási szünetben (vakáció idején) ügyfélfogadás: szerdánként: 8.00-14.00 óráig.
1. **CSENGETÉSI REND**

|  |  |  |  |
| --- | --- | --- | --- |
| Tanítási óra sorszáma | A tanóra időtartama | A tanóra kezdő és befejező időpontja  | A tanórát követő szünet időtartama |
| 0. (igazgatói engedéllyel) | 40 perc | 7.00 – 7.40 | 5 |
| 1. | 45 perc | 7.45 – 8.30 | 10 |
| 2. | 45 perc | 8.40 – 9.25 | 10 |
| 3. | 45 perc | 9.35 – 10.20 | 10 |
| 4. | 45 perc | 10.30 – 11.15 | 10 |
| 5. | 45 perc | 11.25 – 12.10 | **20** |
| 6. | 45 perc | 12.30 – 13.15 | 5 |
| 7. | 45 perc | 13.20 – 14.05 | 5 |
| 8. | 45 perc | 14.10 – 14.55 | 5 |
| 9. | 45 perc | 14.55 – 15.40 | - |

* Jelző csengő: minden tanítási óra vége előtt 5 perccel jelző csengő tájékoztatja az órát tartó pedagógust az óra közelgő befejezéséről.
* Főétkezés céljából az iskola a tanulók és az intézmény dolgozói számára hosszabb időt (12.10-12.30; 20 percet) biztosít
* A menzai étkeztetés ideje az ebédlőben: hétfőtől péntekig 12.00-tól 14.30-ig tart.
* A tanítási idő a tanuló munkaideje, melyet az órarend szabályoz. Ez idő alatt a tanuló az intézmény területét nem hagyhatja el.
* A tanuló köteles az órarend szerinti **első tanítási óra kezdése előtt 10 perccel** az intézménybe érkezni.
* Az iskola területén és az iskola bejárataitól számított 30 méteres körzetben, illetve az iskola által szervezett külső foglalkozásokon, rendezvényeken **tilos a dohányzás**, a **szeszesital** és **kábító hatású szerek** árusítása, fogyasztása.
1. **Elektronikus napló használata**

Az intézményben elektronikus naplót (E-Kréta) használunk, a tanulók és a szülők (jogosultak) személyes kóddal férhetnek hozzá. A belépési kódot, valamint a napló használatára vonatkozó információt a tanulók az osztályfőnöktől, a szülők a tanév első szülői értekezletén kapják meg.

1. A **Házirend** és a **Pedagógiai Program** a [www.irinyi-ref.hu](http://www.irinyi-ref.hu) honlapon a *Letöltések* címszó alatt teljes terjedelmében megtekinthető.

***Érdemes figyelemmel kísérni (különösen augusztus második felében) a honlapunkon megjelenő friss információkat!***

Csernaburczky Ferenc

 igazgató sk.